I tiden i Liverpool var Kewell mye plaget av skader. Han hadde dog tidligere bevist at han var blant Premier Leauges beste vinger når han var skadefri og i form, samt at supporterhelten hadde en evne til snarlig comeback etter alvorlige skader. Kewell hadde sine styrker i teknikk og det å passere motspillere. Han hadde i tillegg et bra venstrebein og scoret mange fine mål på volley. Hans overblikk ble høyt verdsatt, og han hadde en god evne til å finne ledige medspillere. Han kunne spille på høyrekanten og som spiss, i tillegg til å være venstreving. Han trivdes best i sistnevnte posisjon.